Con Krasinski
Con Börk Krasinski (ing. John Burke Krasinski; 20 oktyabr 1979, Nyuton[d], Massaçusets) — amerikalı aktyor və kinorejissor. Con "Ofis" serialında Cim Halpert rolu ilə məşhurlaşıb. O, serialın doqquz mövsüm boyu prodüseri və ara-sıra rejissoru olub. Con Krasinski Braun Universitetində və Milli Teatr İnstitutunda teatr sənəti üzrə təhsil alıb. O, çoxsaylı mükafatlara layiq görülüb, dörd "Emmi" mükafatına namizəd olub və iki "Ekran Aktyorları Gildiyası" mükafatı qazanıb. O, 2018-ci ildə Time jurnalı tərəfindən dünyanın ən nüfuzlu 100 insanlarından biri seçilib. Krasinskinin 2018-ci ildə yazıb, rejissorluq edib və rol aldığı "Sakit yer" filmi tənqidçilər və tamaşaçılar tərəfindən yüksək qiymətləndirilib. O, həmin il Amazon Prime Video-nun "Jack Ryan" adlı triller serialında baş rolu oynamış, həm də layihənin prodüserliyi ilə də məşğul olmuşdur. Con 2018-ci ildə Sunday Night Productions kino şirkətinin əsasın qoymuşdur. Krasinski ingilis aktrisa Emili Blant ilə həyatı qurmuşdur, onların iki qızı var.